钦定古今图书集成/明伦汇编/官常典/第749卷 > 撖君锡 张允修 李友兰 王维藩 王图
## 钦定古今图书集成/明伦汇编/官常典/第749卷 > 撖君锡 张允修 李友兰 王维藩 王图

《南　李云　》·吕调元

按《明外史忠义传》：“君锡，字宾王，绛县人。为诸生，有声，
从游者甚众。崇祯中，为荆州府训导。十五年十二月，
李自成既陷襄阳，遂陷夷陵、荆门，向荆州，湖南巡抚
陈睿谟急渡江入城，奉瑞王常润南奔，监司以下皆
奔，士民遂开门迎贼。君锡正衣冠，端坐明伦堂。贼至，
欲屈之，诟骂而死。贼大索缙绅，故相张居正子尚宝丞允修，不食死。户部员外郎李友兰，不屈死。诸生王
维藩率妻朱及二女避难，为贼所掠。维藩令妻女赴
井死，遂见杀。诸生王图南亦避难被执，抗骂死。夷陵
李云，由乡举历武功知县、颍川知州，州人祠祀之。谢
事归，知明祚将移，大书“名义至重，鬼神难欺”二语于
牖以自警。及城陷，不屈，执至江陵，绝食旬日卒。吕调
元者，归州千户也。贼陷城，士民悉归附，调元独率部
卒格斗，陷重围中。招之降，大骂死乱刀下。